VIENOŠANĀS Nr.3
pie 2025. gada 24. janvāra līguma Nr. AMD-25-375-lī

Datums skatāms laika zīmogā
Rīgā,

Rīgas valstspilsētas pašvaldības Ārtelpas un mobilitātes departaments, juridiskā adrese Ģertrūdes iela 36, Rīga, LV-1011, turpmāk – Pasūtītājs, tā […], no vienas puses, un
Sabiedrība ar ierobežotu atbildību “RĪGAS LUKSOFORS”, reģistrācijas Nr. 40003249612, juridiskā adrese: Avotu iela 67, Rīga, LV-1009, tās […], turpmāk – Izpildītājs, no otras puses, Pasūtītājs un Izpildītājs kopā turpmāk – Puses,
a) [bookmark: _Hlk124326983]pamatojoties uz 2025. gada 24. janvārī starp Pusēm noslēgtā līguma Nr. AMD-25-375-lī Par ceļu satiksmes organizācijas tehnisko līdzekļu (CSOTL) uzturēšanas darbiem Rīgā no 2025. gada līdz 2028. gadam, turpmāk – Līgums, 1.2. punktu un 11.1. punktu;
b) ievērojot, ka Centrālās statistikas pārvaldes dati[footnoteRef:2], kuri publicēti oficiālajā statistikas portālā un, no kuriem konstatējams, ka 2025. gada 3. ceturksnī, salīdzinot ar 2024. gada 3. ceturksni, būvniecības izmaksu līmenis Latvijā palielinājās par 2,1 %; [2: […]] 

Puses noslēdz šāda satura vienošanos, turpmāk – Vienošanās: 
1. Veikt Līguma grozījumus, piemērojot indeksāciju Līguma Darbu daudzumu un izmaksu sarakstā noteiktajām vienību cenām atlikušajiem darbiem par Centrālās statistikas pārvaldes fiksēto indeksu 2,1%. Indeksētās vienību cenas noteiktas Vienošanās pielikumā “Darbu daudzumu un izmaksu saraksts un uzturēšanas darbu izmaksu sadalījums pa mēnešiem”.
2. Finansējums Līgumā paredzēto CSOTL uzturēšanas darbu izpildei no 2026. gada 1. februāra līdz 2026. gada 31. decembrim ir 1 161 086,96 EUR (viens miljons viens simts sešdesmit viens tūkstotis astoņdesmit seši euro un 96 centi), tajā skaitā PVN 21% 201 510,96 EUR (divi simti viens tūkstotis pieci simti desmit euro un 96 centi), saskaņā ar Vienošanās pielikumu “Darbu daudzumu un izmaksu sarakstu un uzturēšanas darbu izmaksu sadalījums pa mēnešiem”.
3. Pasūtītājam ir tiesības, iepriekš saskaņojot ar Izpildītāju, mainīt darbu daudzumu un izmaksu sarakstā norādītos darbu daudzumus ar nosacījumu, ka netiek pārsniegta kopējā Vienošanās 2. punktā norādītā summa.
4. Vienošanās nemaina citus Līgumā noteiktos Pušu pienākumus un tiesības.
5. Vienošanās ir Līguma neatņemama sastāvdaļa. 
6. Vienošanās stājas spēkā tās parakstīšanas dienā. Vienošanās parakstīšanas diena ir pēdējā droša elektroniskā paraksta un tā laika zīmoga datums.
7. Vienošanās ir spēkā līdz 2026.gada 31.decembrim.
8. Vienošanās pamatteksts sagatavots uz divām lapām. Vienošanai klāt ir pievienots pielikums “Darbu daudzumu un izmaksu saraksts un uzturēšanas darbu izmaksu sadalījums pa mēnešiem” (1 excel fails).

